ไฟแนนเชียลไดเจสต์
PF เปิดจองซื้อหุ้น 20-26 มิ.ย.
7 มิ.ย. 2555

PF เปิดจองซื้อหุ้น 20-26 มิ.ย.
คณะกรรมการบริษัท พร็อพเพอร์ตี้ เพอร์เฟค (PF) กำหนดให้ผู้ถือหุ้นที่มีชื่อในทะเบียนวันที่ 10 พ.ค.ที่ผ่านมา จองซื้อหุ้นเพิ่มทุนและชำระค่าหุ้นวันที่ 2026 มิ.ย. 2555 จำนวน 787,730,720 หุ้น สัดส่วน 6 ต่อ 1 ราคาหุ้นละ 1 บาท และผู้ที่จองซื้อหุ้นใหม่ 2 หุ้นใหม่ จะได้รับใบสำคัญแสดงสิทธิซื้อหุ้น (วอร์แรนต์) 1 หน่วย
บจ. 71% มีกำไรสุทธิเพิ่มขึ้น 
สายงานวางแผนกลยุทธ์องค์กร ตลาดหลักทรัพย์แห่งประเทศไทย รายงานว่า ในไตรมาสแรกปี 2555 บริษัทจดทะเบียน (บจ.) มีสัญญาณฟื้นตัวจากอุทกภัยได้อย่างรวดเร็ว แต่ประสิทธิภาพการดำเนินงานยังไม่กลับมาอยู่ในภาวะปกติ แม้ภาระภาษีลดลงก็ตาม โดยกำไรสุทธิรวมกลับลดลง 2.18% จากไตรมาสแรกปี 2554 อย่างไรก็ตาม บริษัทที่มีกำไรเพิ่มขึ้น มีจำนวน 374 บริษัท คิดเป็น 71.1% ของจำนวน บจ.ทั้งหมด
สำหรับดัชนีชี้วัดประสิทธิภาพการดำเนินงานของ บจ.ในไตรมาสแรกดีขึ้นจากไตรมาสก่อนหน้าทุกรายการ โดยมีอัตราผลตอบแทนต่อส่วนของผู้ถือหุ้น (ROE) อยู่ที่ 5.16% เพิ่มขึ้นจาก 1.82% รวมถึงภาระหนี้สินมีแนวโน้มสูงขึ้น สะท้อนจากระดับหนี้สินต่อทุน (DE) ซึ่งเพิ่มขึ้นเป็น 1.38 เท่า แต่สภาพคล่องสูง ส่งผลให้ฐานะทางการเงินยังมั่นคง
ด้านการลงทุนในสินทรัพย์ถาวร มูลค่า 115,308 ล้านบาท ซึ่งใกล้เคียงกับไตรมาสก่อนหน้า แต่เพิ่มขึ้นถึง 30.43% จากไตรมาสแรกปี 2554 
การระดมทุนจากตราสารทุนของ บจ.มูลค่ารวม 34,931 ล้านบาท เพิ่มขึ้น 4 เท่า หรือ 423.02% จากไตรมาสก่อนหน้า โดยระดมผ่านตลาดหลักทรัพย์จำนวน 67 บริษัท คิดเป็น 12.74% เพิ่มขึ้นจากในไตรมาส 4 ปี 2554 ที่ 10.64% ทั้งนี้มีการระดมทุนในตลาดแรกมูลค่า 21,181 ล้านบาท และตลาดรอง รวมทั้งสิ้น 13,750 ล้านบาท